ลิเวอร์พูล ศึกหนัก ดวลนาโปลี ชี้ชะตาเข้ารอบ 16 ทีม ชปล.
หงส์แดง ลิเวอร์พูล จ่าฝูงพรีเมียร์ลีก ต้องเปิดบ้านเอาชนะนาโปลี ทีมแกร่งจากกัลโช ซีรีเอ ให้ได้สถานเดียว ถึงจะพลิกสถานการณ์ผ่านเข้าสู่รอบน็อกเอาต์ 16 ทีมสุดท้าย ในศึกยูฟ่า แชมเปียนส์ลีก รอบแบ่งกลุ่ม นัดชี้ชะตา กลุ่มซี คืนนี้ (อังคาร 11 ธ.ค.) เกมนี้ หงส์แดง ขอชนะแค่ 1-0 ก็จะเข้ารอบ แต่ถ้าโดนนาโปลีบุกมายิงก็ต้องชนะด้วยสกอร์ที่ห่างถึงสองลูก (เช่น 3-1 หรือ 4-2) นัดนี้เจอร์เกน คลอปป์ กุนซือลิเวอร์พูล จะส่งโมซาลาห์, โรแบร์โต ฟีร์มิโน และซาดิโอ มาเน เป็นสามประสานแดนหน้า ส่วนทีมเยือนนาโปลีจะวางลอเรนโซ อินซิเย กับ ดรีส เมอร์เทนส์ ลงล่าตาข่าย เริ่มเตะตี 3 ตรง ขณะที่บิ๊กแมตช์กลุ่มบี ไก่เดือยทอง สเปอร์ส จะส่งแฮร์รี เคน ลงยิงประตู ในการบุกเยือนบาร์เซโลนา ที่คัมป์นู นัดนี้ สเปอร์สต้องสร้างปาฏิหาริย์บุกมาชนะบาร์ซาให้ได้ถึงจะเข้ารอบ เริ่มแข่ง 03.00 น.,การแข่งขันฟุตบอลยูฟ่า แชมเปียนส์ลีก คืนนี้ (อังคาร 11 ธ.ค.) เป็นเกมรอบแบ่งกลุ่ม นัดสุดท้าย ในกลุ่ม เอ-บี-ซี-ดี รวมทั้งสิ้น 8 คู่ โดยคู่เอกเป็นเกมนัดชี้ชะตาในกลุ่มซี ระหว่าง หงส์แดง ลิเวอร์พูล จ่าฝูงพรีเมียร์ลีก จะเปิดรังแอนฟิลด์รับการมาเยือนของนาโปลี ทีมแกร่งจากอิตาลี ซึ่งจะคิกออฟเริ่มเตะเวลา 03.00 น.,สถานการณ์ในกลุ่มซีหลังเตะไปแล้ว 5 นัด นาโปลีนำเป็นจ่าฝูง มี 9 คะแนน ตามด้วยปารีส แซงต์ แชร์กแมง 8 คะแนน ส่วนลิเวอร์พูลอยู่อันดับ 3 มี 6 คะแนน และเรดสตาร์ เบลเกรด รั้งบ๊วยของกลุ่มที่ 4 คะแนน ดังนั้น ทุกทีมยังมีโอกาสลุ้นเข้ารอบในนัดสุดท้าย,สำหรับเงื่อนไขในการเข้ารอบน็อกเอาต์ของลิเวอร์พูล คือต้องเอาชนะนาโปลีให้ได้แค่ 1-0 ก็เพียงพอต่อการเข้ารอบ แต่ถ้าเกิดลิเวอร์พูลโดนนาโปลียิงได้ พวกเขาก็จำเป็นต้องชนะด้วยสกอร์ที่ห่างถึงสองลูก เช่น 3-1 หรือ 4-2 เพราะถ้าชนะด้วยผลต่างแค่ประตูเดียว เช่น 2-1 หรือ 3-2 จะกลายเป็นหงส์แดงที่ต้องตกรอบไปด้วยกฎประตูทีมเยือน,คาดว่าเกมนี้ เจอร์เกน คลอปป์ นายใหญ่ชาวเยอรมันของลิเวอร์พูล จะจัดใหญ่เต็มสูบลงบู๊ แนวรับมีอลิสสัน เบคเกอร์ ยืนเฝ้าเสา คู่เซ็นเตอร์ฮาล์ฟเป็นเวอร์จิล ฟาน ไดก์ กับโจเอล มาติป ขยับมาที่แดนกลาง นาบี เกอิตา, จอร์จินิโอ ไวจ์นัลดุม และเจมส์ มิลเนอร์ จะได้ออกสตาร์ตเป็นตัวจริง ส่วนสามประสานแดนหน้ายังเป็นโมฮาเหม็ด ซาลาห์,โรแบร์โต ฟีร์มิโน และซาดิโอ มาเน,ฟากทีมเยือนนาโปลี นัดนี้ คาร์โล อันเชลอตติ กุนซือทีมอัซซูรา ยืนยันหนักแน่นว่านาโปลีจะมาเล่นเกมรุกสู้กับลิเวอร์พูล ไม่มีอุดแน่นอน โดยจะส่งลอเรนโซ อินซิเย และดรีส เมอร์เทนส์ ลงล่าตาข่าย พร้อมทั้งมีมาเร็ก ฮัมซิก และอัลลัน ช่วยกันขับเคลื่อนเกมรุก อย่างไรก็ตาม เทียบฟอร์มกันแล้ว หงส์แดง เหนือกว่านิดๆ และน่าจะเบียดเอาชนะนาโปลีได้แบบหวุดหวิด,ขณะที่ ไก่เดือยทอง ทอตแนม ฮอตสเปอร์ ทีมอันดับ 3 พรีเมียร์ลีก เจองานสุดหิน เมื่อต้องบุกไปเยือนบาร์เซโลนา ยอดทีมสเปน ที่สนามคัมป์นู ในเกมบิ๊กแมตช์กลุ่มบี (เริ่มแข่ง 03.00 น.) เกมนี้ สเปอร์สต้องบุกมาเอาชนะบาร์เซโลนาถึงถิ่นให้ได้สถานเดียวหากต้องการเข้ารอบ โดย เมาริซิโอ โปเชตติโน กุนซือสเปอร์ส จะจัดชุดเก่งลงบู๊ มีแฮร์รี เคน เป็นกองหน้า ร่วมด้วยเดเล อัลลี และคริสเตียน อีริกเซน ส่วนบาร์ซาที่เข้ารอบไปแล้ว อาจพักลิโอเนล เมสซี กองหน้าตัวเก่ง และส่งทีมสำรองลงเล่น,ส่วนโปรแกรมการแข่งขันของคู่อื่นๆ มีดังนี้ กลุ่มเอ คลับ บรูช พบ แอตฯมาดริด เริ่ม 03.00 น., โมนาโก พบ ดอร์ทมุนด์ เริ่ม 03.00 น./กลุ่มบี อินเตอร์ มิลาน พบ พีเอสวี เริ่ม 03.00 น./กลุ่มซี เรดสตาร์ เบลเกรด พบ ปารีส แซงต์ แชร์กแมง เริ่ม 03.00 น./กลุ่มดี ชาลเก้ พบ โลโคโมทีฟ มอสโก เริ่ม 00.55 น., กาลาตาซาราย พบ ปอร์โต เริ่ม 00.55 น.
หงส์แดง ลิเวอร์พูล จ่าฝูงพรีเมียร์ลีก ต้องเปิดบ้านเอาชนะนาโปลี ทีมแกร่งจากกัลโช ซีรีเอ ให้ได้สถานเดียว ถึงจะพลิกสถานการณ์ผ่านเข้าสู่รอบน็อกเอาต์ 16 ทีมสุดท้าย ยูฟ่า แชมเปียนส์ลีก 
ลิเวอร์พูล,นาโปลี,ยูฟ่า แชมเปียนส์ลีก